OnePlus-ejere får Android 15 i næste uge

Det er ikke mere end et par dage siden, at Google Pixel-telefonerne fik adgang til den seneste Android-aftapning. Nu har OnePlus også sat dato på udrulningen. Den 24. oktober 2024 kl. 16:30 lancerer OxygenOS 15, der bygger på Android 15-opdateringen.

Med nye AI-funktioner og en fornyet designstil, er OxygenOS 15 klar til at blive det hurtigste og mest brugervenlige OxygenOS nogensinde, lover OnePlus.

– Med OxygenOS 15 har vi haft fokus på at inddrage vores Community og lytte til de værdifulde brugerindsigter, de deler med os. Det har hjulpet os med at udvikle et styresystem, der både er hurtigere og nemmere at bruge end nogensinde før, siger den danske landechef hos OnePlus, Thor Gøtz.

OnePlus har eksempelvis rekonstrueret de underliggende animationer på Android-platformen for at opnå en “hidtil uset glat animationseffekt” (citat: OnePlus). Gennem tæt kommunikation med brugerne i fællesskabet har OnePlus også bragt funktioner, der styrker multitasking-scenarier og imødekommer brugernes personlige behov.

Desuden introducerer OxygenOS 15 OnePlus’ nyeste AI-funktioner, der har til formål at give brugerne muligheden for at anvende avanceret teknologi.

“Disse funktioner er designet for at maksimere produktivitet og kreativitet og gøre hverdagen lettere for den enkelte bruger,” oplyser selskabet.

Samtidig indeholder Android 15 opdateringen generelt en række forbedringer, primært på sikkerheden. Det kan du læse mere om her:

Top 5 nye funktioner i Android 15.

OnePlus-ejere får Android 15 i næste uge